Internatsionaalen päivänä


Alkusoitto 

 Kevät soittavi piipuilla
 Tehtaiden,
 Kevät laulavi pelloilla
 Kolhoosien,
 Kevät työläisten mielissä
 Sielläkin on,
 Missä käy vilu syksyinen
 Lahtariston:
 Kevät raatajaluokalla
 Yhteinen!
 Vaan paisteessa päivänkin
 Kultaisen,
 On riistäjälaumoilla
 Syksy.

Kukkia 

 Viisivuotisen kukkia
 Täynnä on maa,
 Yhä uusia tahtomme
 Nostattaa.
 Maa mahtava, kukkiva
 Neuvostojen,
 Sadon korjaapi
 Voittojen, kaunoisten.
 Sadat mahtavat tehtaat,
 Kaupungit,
 Tilat valtavat,
 Vaurahat kolhoosit
 Ovat kukkia sosialismin.

 Verikukkia muualla
 Kastella saa
 Omin kyynelin veljemme...
 Kaunistaa
 Toriaukeat näin
 Monen kaupungin,
 Joissa riehuupi hurttia
 Hitlerin;
 Moni paareille vaipuu
 Raatajan pää,
 Vaan otsalle sankari seppele
 Jää...
 Näm’ on kukkia kapitalismin.

Juhlapukuja 

 Puku loistava verhoo
 Kaupungit:
 Punapurppura, köynnökset
 Porttien päällä,
 Ja laulavat joukkueet
 Tuolla ja täällä
 Ja soi ilohymnejä
 Orkesterit.
 Kadut laulavat voittoja
 Rahvaan...
 Kätes, veljeni!
 Liittohon vahvaan!

 Puku juhlaisa
 Maaseutukirkollakin,
 Josta poissa on ristit
 Ja pappien kaavut...
 Kun, rahvaani, joukolla
 Juhlimaan saavut,
 Niin kiinnität lippuja
 Traktorihin.
 Kujat laulavat voittoja
 Rahvaan.
 Kätes, veljeni!
 Liittohon vahvaan!

 Puvun juhlaisan ottanut
 Aatos on
 Sen joukon, mi uhmaa
 Lahtarilaumaa...
 Ei taistelumuurissa
 Pettävää saumaa;
 Väki kaatuessaankin on
 Voittamaton.
 Veri laulaa kostoa
 Rahvaan...
 Kätes, veljeni!
 Liittohon vahvaan!

Voimaa: 

 Olen Izotov, Stahanov,
 Maan alla puurran,
 Kivihiiliseiniin
 Holveja uurran.
 Sa, puolue, tiedät,
 Kun johdatat työtämme:
 Jos me ain uunien liekkejä
 Syötämme
 Mustalla kullalla
 Päivää ja yötä,
 Käy koneet, tehtaissa
 Tehdä voi työtä
 Ja pelloilla traktorit
 Raataa.

 Mavlän-bai Bakibajev –
 Ma helteessä raadan,
 Arot puuvillaruusuja
 Kukkimaan saatan.
 Sa, puolue, tiedät.
 Kun johdatat työtämme:
 Iskurityöllä me
 Uumenet vyötämme
 Kaunoisten neitojen...
 Karhusen Darja
 On nimi mulla,
 Ja kolhoosin karja
 Kunnossa aina on meillä.

 Toiska ja Thälman –
 Myös iskurit... Harhaan
 Ei iskeä tahdo;
 Sai tehtävän parhaan.
 Sinä, puolue, ohjasit
 Yhteistä työtämme.
 Kerran me pääoman maailman
 Vyötämme
 Tiukasti valkeaan
 Kuoleman liinaan...
 Joukot! Jo kyltykää
 Sortoon ja piinaan!
 Teillä on voittohon
 Voimaa!

 Täällä on onnekas työrahvas,
 Siellä
 Kulkevat tuhansin
 Tuonelan tiellä...
 Puolue – taitava
 Pääesikuntamme –
 Tiedät: on valppaana
 Taistelukuntomme.
 Viestit me työnnämme
 Kaikkihin maihin:
 ”Nouskaa jo taistoihin
 Kunniakkaihin!
 Käykää jo
 Kumouskilpaan”!

Nuotioita 

 Työkilpailun nuotiot
 Valtavat palaa
 Kuin helluntaivalkeat;
 Joukkoja kiehtoo.
 Meihin ne intoa,
 Kuntoa liehtoo,
 Taistelut armoa
 Mieliimme valaa.
 Nää on voittojen valkeitamme.
 Näin juhlimme
 Taistelujamme.

 Rajan toisella puolella
 Orjuuden hyytä
 Ja pakkasta riiston
 Ja puuttehen hallaa.
 Siell’ lahtarit maan mutaan
 Parhaita tallaa...
 Siks’ nuotiot roihuun!
 On kylliksi syytä!
 Siell’ kilpaan myös käykää
 Ja koittoon:
 Ken ensiks’ vie raatajat
 Voittoon!

Valtaa 

 Vie juurelle Kremlin muurin,
 Luo Leninin, joukkojaan
 Pääkaupunki diktatuurin
 Proletaarien Neuvostomaan.

 Rivit aaltoaa kuin meri aava,
 Tuhat askelta tahdissa soi.
 Tulivuorenpa siinä on laava,
 Vihamiehet mi haudata voi.

 Sadat moottorit ilmassa hyrrää,
 Tuhat ratsuilla taistelijaa,
 Tykit, tankit ja autot jyrrää;
 Tähän katsoopi nyt koko maa..

 Sillä Stalin, Stalin on täällä,
 Kuva voiman ja viisauden.
 Proletaaria ei maan päällä,
 Ken ei hälle ois uskollinen.